Erasmo u Erasmo de Rotterdam (Desiderius Erasmus Roterodamus en latín), naixito de Rotterdam (Países Baixos borgonyons, hue Países Baixos) en calendata desconoixita arredol de 1466-1469 y muerto en Basilea (Sacro Imperio Román Chermanico, hue Suiza) o 12 de chulio de 1536, estió un humanista, filosofo, teologo y escritor neerlandés, considerato como una d'as prencipals figuras d'o Renaiximiento. O suyo pensamiento critico se trobaba distant d'una man d'o Catolicismo y d'atra man d'o Protestantismo, encara que teneba contactos con Martín Lutero u con o Papa Chulio II.